आज मैं दूसरे पहलू को भी जानता हूं। यह सच है कि विकास का लाभ अमीर और गरीब दोनों को मिला, लेकिन ऐसा अमीरों का पैसा गरीबों तक पहुंचने के कारण नहीं हुआ। ऐसा इसलिए हुआ क्योंकि लाभ गैर-अमीरों से ऊपर अमीरों तक पहुंचा। यह बहुत अलग और आज की अर्थव्यवस्था के कामकाज का ज्यादा सटीक वर्णन है। एक बड़ी टेक्सटाइल मालिक की बात करूं। सिद्धांत तो यही कहता रहा है कि पहले टेक्सटाइल मालिक अपने धंधे से खूब कमाई करता है और फिर इस लाभ का कुछ हिस्सा उसके कर्मचारियों, कपास उत्पादकों और अन्य तक पहुंचता है। यह बिल्कुल सही नहीं है। नीचे से ऊपर तक लाभ का सिद्धांत (ट्रिकल अप थ्योरी) वास्तविकता का खुलासा कर सकता है। पहले कपास उत्पादक, फसल उगा कर श्रमिक को पैसा देता है और फिर अपनी फसल को लाभ में बेच देता है। यहां ध्यान देने वाली बात यह है कि कृषि क्षेत्र में सबसे पहले पैसा श्रमिक को मिलता है और फिर उत्पादक को। इसके बाद कपास बीज अलग करने के लिए जिनिंग फैटरी में जाता है। इस प्रक्रिया से ट्रांसपोर्टर और जिनर की रोजी-रोटी चलती है। इसके बाद कपास मिल में पहुंचता है। वहां कर्मचारियों को कपास की प्रोसेसिंग के दौरान दाम और वेतन का भुगतान होता है, भले ही फिर मिल को लाभ न हो। जब कपड़ा तैयार हो जाता है, इसे एक तय कमीशन या लाभ पर एजेंटों या व्यापारियों के जरिये बेचा जाता है। इस मौके पर जब कपड़ा बेचा जाता है तो टेक्सटाइल मालिक को तब जाकर कोई लाभ होता है। इस वक्त लाभ निचले सिरे से ऊपर तक पहुंच जाता है।